Document ID: /roh_data/filtered/fineweb-2-filterrobots_roh.jsonl.gz/12027

Suenter l'emprim terz manavan ils Lakers anc cun 2:1. En il segund terz ha il HCD però surpiglià l'avantatg cun 3:2. Ils ultims dus gols èn lura crudads en l'ultim terz. 10 minutas avant la fin da Nico Hischier sajettà il gol decisiv, tschintg segundas avant la fin ha lura Andres Ambühl anc sajettà il puc en il gol vid.
Tavau dumogna il break
Grazia a la victoria maina il HCD ussa la seria per restar en la liga naziunala A cun 2:0. L'emprima partida aveva Tavau gudagnà cun 3:2. La proxima partida da playouts è la sonda a Tavau.
Las partidas da playoff
Bienna ha er gudagnà la segunda partida da mez-final encunter Berna. Quai en la prolungaziun cun 3:2. En la seria statti uschia 2:0 per Bienna.
E Losanna ha battì Zug medemamain en la prolungaziun cun 5:4 e vegn uschia d'egualisar la seria sin 1:1.
RR novitads 23:00